
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2943 


ΑΠΟΦΑΣΕΙΣ 

Αριθμ. απόφ. 1/247 

Τροποποίηση άρθρων του Κανονισμού Εσωτε¬ 
ρικής Οργάνωσης και Λειτουργίας του Οργανι¬ 
σμού Λιμένος Λαυρίου (Ο.Λ.Λ.) Α.Ε.. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΟΡΓΑΝΙΣΜΟΥ ΛΙΜΕΝΟΣ ΛΑΥΡΙΟΥ Α.Ε. 

Έχοντας υπόψη: 

1. Το άρθρο 25 του ν. 2932/2001 (ΦΕΚΑ' 145) «Ελεύθε¬ 
ρη παροχή υπηρεσιών στις Θαλάσσιες Ενδομεταφορές - 
Σύσταση Γενικής Γραμματείας Λιμένων και Λιμενικής Πο¬ 
λιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις», όπως συμπληρώθηκε με 
την παρ. 3 του άρθρου 11 του ν. 2987/2002 (ΦΕΚ192 Α'). 

2. Τοάρθρο4τουν.3429/2005 (ΦΕΚΑ' 314)«Δημόσιες 
Επιχειρήσεις και Οργανισμοί (ΔΕΚΟ)». 

3. Το άρθρο 33 του ν. 3697/2008 (ΦΕΚ Α' 194) «Τροπο¬ 
ποιήσεις διατάξεων περί ΔΕΚΟ» 

4. Το ν. 3839/2010 (ΦΕΚ Α' 51) «Σύστημα επιλογής 
προϊσταμένων οργανικών μονάδων με αντικειμενικά και 
αξιοκρατικά κριτήρια - Σύστημα Ειδικού Συμβουλίου 
Επιλογής Προϊσταμένων και λοιπές διατάξεις». 

5. Το Καταστατικό της Ο.Λ.Λ.Α.Ε. (ΦΕΚτ. ΑΕ/5527/2013). 

6. Την υπ'αριθμ. 3/147/5.4.2011 απόφαση του Διοικη¬ 
τικού Συμβουλίου Ο.Λ.Λ.Α.Ε., με την οποία εγκρίθηκε ο 
Κανονισμός Εσωτερικής Οργάνωσης και Γενικός Κανο¬ 
νισμός Προσωπικού, ο οποίος δημοσιεύθηκε στο ΦΕΚ 
3063/24.5.2011 τ. ΑΕ - ΕΠΕ. 

7. Την υπ'αριθμ. 3/230/10.6.2016 απόφαση του Διοι¬ 
κητικού Συμβουλίου Ο.Λ.Λ.Α.Ε., με την οποία εγκρίθηκε 
η (1 η) τροποποίηση του Κανονισμού Εσωτερικής Οργά¬ 
νωσης και Λειτουργίας και Γενικού Κανονισμός Προσω¬ 
πικού, ο οποίος δημοσιεύθηκε στο ΦΕΚ 2243/20.6.2016 
τ.Β'. 

8. Την υπ' αριθμ. 1/247/25.7.2017 απόφαση Δ.Σ. 
Ο.Λ.Λ.Α.Ε. με θέμα «Έγκριση επικαιροποίησης Κανο¬ 
νισμού Εσωτερικής Οργάνωσης και Λειτουργίας της 
Ο.Λ.Λ.Α.Ε.». 

9. Το γεγονός ότι από τις διατάξεις της παρούσας από¬ 
φασης είναι πιθανό να προκληθεί δαπάνη, η οποία θα 
καλυφθεί από τον προϋπολογισμό της Ανώνυμης Εται¬ 
ρείας με την επωνυμία «Οργανισμός Λιμένος Λαυρίου 


ΑΕ», αποφασίζει την επικαιροποίηση - τροποποίηση του 
Κανονισμού Εσωτερικής Οργάνωσης και Λειτουργίας 
του Οργανισμού Λιμένος Λαυρίου Α.Ε., ως ακολούθως: 

Άρθρο 17 

Το άρθρο 17 αντικαθίσταται ως εξής: 

Άρθρο 17 

Διαβάθμιση Υπηρεσιών 

1. Η βασική οργανωτική δομή του Ο.Λ.Λ. συγκροτείται 
από τις ακόλουθες Διευθύνσεις και Ανεξάρτητες Υπη¬ 
ρεσίες: 

ί. Διεύθυνση Διοίκησης και Οικονομικών 
ίί. Διεύθυνση Λιμενικών Υπηρεσιών 
ίίί. Διεύθυνση Ανάπτυξης και Προγραμματισμού 
ίν. Διεύθυνση Τεχνικών Υπηρεσιών 
ν. Ανεξάρτητες Υπηρεσίες 

2. Οι Ανεξάρτητες Υπηρεσίες του Ο.Λ.Λ. είναι οι ακό¬ 
λουθες: 

ί. Γραμματεία Διοίκησης και Γραφείο Τύπου 

ίί. Γραμματεία Διευθύνσεων 

ίίί. Νομική Υπηρεσία 

ίν. Υπηρεσία Εσωτερικού Ελέγχου 

Άρθρο 18 

Το άρθρο 18 αντικαθίσταται ως εξής: 

Άρθρο 18 

Διοικητική Υπαγωγή Διευθύνσεων 

και Ανεξαρτήτων Υπηρεσιών 

1. Όλες οι Διευθύνσεις του προηγούμενου άρθρου 
υπάγονται στον Διευθύνοντα Σύμβουλο. 

2. Οι Ανεξάρτητες Υπηρεσίες του προηγούμενου άρ¬ 
θρου, λόγω του αντικειμένου δραστηριότητάςτους, δεν 
υπάγονται στις Διευθύνσεις αλλά στα Όργανα Διοίκησης 
του ΟΛΛ, ως ακολούθως: 

α) Η Νομική Υπηρεσία, η Γραμματεία Διευθύνσεων και 
η Γραμματεία Διοίκησης / Γραφείο Τύπου ως προς τις 
αρμοδιότητες των παραγράφων 1,7,8,9,10,11,12,13 
του άρθρου 26 υπάγονται στον Διευθύνοντα Σύμβουλο. 

β) Η Υπηρεσία Εσωτερικού Ελέγχου και η Γραμματεία 
Διοίκησης / Γραφείο Τύπου ως προς τις αρμοδιότητες 
των παραγράφων 2,3,4,5,6 του άρθρου 26, υπάγονται 
στο Διοικητικό Συμβούλιο ή στον Πρόεδρο, ύστερα από 
σχετική απόφαση του Διοικητικού Συμβουλίου. 

Άρθρο 22 

Το άρθρο 22 αντικαθίσταται ως εξής: 

Άρθρο 22 

Διεύθυνση Ανάπτυξης και Προγραμματισμού 

1. Η Διεύθυνση Ανάπτυξης και Προγραμματισμού συ¬ 
γκροτείται από το Τμήμα 

Εκμετάλλευσης Χερσαίας Ζώνης, Προγραμματισμού, 
Μάρκετινγκ και Ερευνών 

2. Οι αρμοδιότητες της Διεύθυνσης Ανάπτυξης και 
Προγραμματισμού είναι: 

• Η προώθηση της ανάπτυξης και εκμετάλλευσης των 
περιουσιακών στοιχείων (κινητών και ακινήτων), των 
οποίων ο Οργανισμός έχει την κυριότητα ή τη χρήση 
και εκμετάλλευση. 

• Η ευθύνη υλοποίησης των διαδικασιών παραχώρη¬ 
σης κινητών και ακινήτων περιουσιακών στοιχείων του 
ΟΛΑ σε τρίτους, σύμφωνα με την ισχύουσα νομοθεσία. 

• Η ορθολογική εκμετάλλευση των υπαίθριων και στε¬ 
γασμένων αποθηκευτικών χώρων και η εποπτεία της 
διαχείρισης αποθηκών εμπορευμάτων 

• Η προώθηση της ανάπτυξης και εκμετάλλευσης των 
παρεχομένων υπηρεσιών από τον Οργανισμό. 

• Η συστηματική διερεύνηση των αναγκών και επιθυμι¬ 
ών των πελατών και των δυνητικών πελατών, σε σχέση με 
τις θαλάσσιες μεταφορές και τις παρεχόμενες υπηρεσίες 
προς αυτούς από τον Οργανισμό, η οργάνωση και εκτέ¬ 
λεση σχετικών ερευνών, κατά τον προσφορότερο τρόπο, 
η ανάλυση των αποτελεσμάτων και η υποβολή σχετικών 
εισηγήσεων και προτάσεων προς τη Διοίκηση του ΟΛΑ. 

• Η μέριμνα, ιδιαίτερα, σε συνεργασία με τα Τμήματα 
Οικονομικών και Προμηθειών, για έρευνα αγοράς και 
τη συνεχή διεύρυνση της σχετικής γνώσης των πηγών 
πληροφόρησης του ΟΛΑ, προς την κατεύθυνση της απο¬ 
τελεσματικότερης λειτουργίας τους. 

■ Εκπόνηση (με ίδια μέσα ή με ανάθεση σε τρίτους) 
του Στρατηγικού Σχεδίου του ΟΛΑ, του Επιχειρησιακού 
Σχεδίου του και του Μββϊθγ ΡΙβπ του λιμένος. 

• Η ανάλυση, μελέτη και εκτίμηση της παγκόσμιας και 
Ελληνικής αγοράς λιμενικών υπηρεσιών και συνδυασμέ¬ 
νων μεταφορών. 

• Η μελέτη και υποβολή πρότασης για διαμόρφωση και 
διατύπωση ενιαίας στρατηγικής ανάπτυξης του ΟΛΑ, η 
παρακολούθηση και η αξιολόγηση της εφαρμογής της. 

• Η επεξεργασία εθνικών και κοινοτικών αναπτυξιακών 
προγραμμάτων. 

• Ο σχεδιασμός και η υποβολή πρότασης για εφαρμογή 
πολιτικών επενδύσεων. 

• Η έρευνα του τρόπου χρηματοδοτήσεων των επεν¬ 
δύσεων. 

• Η μέριμνα για την εξεύρεση πόρων από Εθνικά και 
Κοινοτικά χρηματοδοτικά προγράμματα. 

• Η παρακολούθηση, ενιαία και κατά αντικείμενο, της 
εξέλιξης των επενδυτικών προγραμμάτων και σχεδίων 
δράσης. 

• Η επεξεργασία στοιχείων, κατάρτιση και εφαρμογή 
του συστήματος Στρατηγικού Σχεδιασμού. 

• Η συμμετοχή σε επιτροπές ή ομάδες εργασίας που 
αφορούν τις στρατηγικές επιλογές, τη χρηματοοικονομι¬ 
κή κατάσταση και τα επενδυτικά σχέδια του ΟΛΑ. 


• Η υποστήριξη, διαχείριση και παρακολούθηση των 
έργων που έχουν ενταχθεί για συγχρηματοδότηση από 
κονδύλια της Ευρωπαϊκής Ένωσης ή άλλα Διεθνή Ταμεία. 

• Ο συντονισμός για την αξιολόγηση προτάσεων για τη 
συμμετοχή του ΟΛΑ σε Ευρωπαϊκά πιλοτικά προγράμ¬ 
ματα. 

• Η μέριμνα για τη συμμετοχή σε διεθνείς εκθέσεις και 
συνέδρια. 

• Η μέριμνα για την εκπροσώπηση και συμμετοχή σε 
Διεθνείς Οργανισμούς και Εογβ. 

• Εκπόνηση μελετών που έχουν σχέση με τις αρμοδι¬ 
ότητες του ΟΛΑ. 

• Η μέριμνα για τη μελέτη, σύνταξη, τροποποίηση και 
συμπλήρωση οργανισμών και κανονισμών, που αφο¬ 
ρούν στον Οργανισμό, καθώς και για την έκδοση σχε¬ 
τικών οδηγιών και εγκυκλίων, για την εφαρμογή τους. 

• Η μελέτη, κατάρτιση και εισήγηση για την έκδοση, 
απλοποίηση ή συμπλήρωση και, γενικά, τροποποίηση 
των σχετικών με λειτουργικά θέματα κανονισμών, εγ¬ 
χειριδίων, οδηγιών και λοιπών ρυθμίσεων, λειτουργικού 
χαρακτήρα. 

■ Η επεξεργασία θεμάτων σχετικών με τις προϋπο¬ 
θέσεις εφαρμογής νέων συστημάτων, η τήρηση των 
διαδικασιών, για την ανάπτυξη νέων συστημάτων και 
η υποστήριξη των Υπηρεσιών, κατά την εισαγωγή και 
εφαρμογή τους. 

• Η παρακολούθηση, ο συντονισμός και η (συμβουλευ¬ 
τική) παρέμβαση στην εφαρμογή Συστημάτων Ποιότη¬ 
τας (150 9001,150 14001, Συστήματα Διοίκησης και Δι¬ 
αχείρισης Έργων κ.λπ.) στις Υπηρεσίες του Οργανισμού. 

• Η συνεργασία με όλα τα διοικητικά επίπεδα του ΟΛΑ 
για την εξεύρεση μεθόδων απλούστευσης των διοικητι¬ 
κών ή άλλων διαδικασιών με σκοπό την καλύτερη εξυ¬ 
πηρέτηση του πελάτη - χρήστη. 

• Η μέριμνα για τη συγκρότηση ομάδων σχετικών με 
την παρακολούθηση των συστημάτων ποιότητας και 
αποδοτικότητας όπου αυτό επιβάλλεται νομοθετικά ή 
κρίνεται απαραίτητο από τη φύση του έργου που έχει 
αναληφθεί. 

• Η μέριμνα για τη σύνταξη και τη διανομή των εντύ¬ 
πων που κρίνονται απαραίτητα για την παρακολούθηση 
και εφαρμογή των διεργασιών των Συστημάτων Ποιό¬ 
τητας. 

• Η συμβολή στην πληροφόρηση όλων των διοικητι¬ 
κών επιπέδων για τα Συστήματα Ποιότητας που εφαρ¬ 
μόζονται καθώς και του εξωτερικού περιβάλλοντος του 
Οργανισμού (πολίτες, άλλες δημόσιες υπηρεσίες κ.λπ.). 

• Η μέριμνα για την ομογενοποίηση και τη λειτουργική 
ενσωμάτωση, σε ενιαίες διαδικασίες, των διαφορετικών 
συστημάτων ποιότητας διοίκησης. 

• Ο εντοπισμός, η μελέτη και εισήγηση, για την επίλυ¬ 
ση προβλημάτων οργάνωσης και λειτουργίας όλων των 
τμημάτων του ΟΛΑ, καθώς και η ευθύνη για τη βελτίωση 
του παρόντος Κανονισμού του Οργανισμού. 

■ Η μελέτη των μέσων, των συνθηκών και μεθόδων 
εργασίας. 

• Η κατάρτιση προγραμμάτων και προδιαγραφών και 
τεχνικών οδηγιών συντήρησης του εξοπλισμού του ΟΛΑ, 
η μελέτη εφαρμογής νέων τεχνολογιών, σε συνεργασία 

με τις ενδιαφερόμενες υπηρεσίες του, καθώς και ο έλεγ¬ 
χος της τήρησης των προγραμμάτων και οδηγιών αυτών. 

• Η σύνταξη προδιαγραφών, για την προμήθεια εξο¬ 
πλισμού του Οργανισμού, καθώς και η διαχείριση, προς 
την πλευρά των κατασκευαστών, θεμάτων που αφορούν 
στη θεραπεία παρατηρηθεισών ανωμαλιών. 

• Η μέριμνα για την ανάπτυξη Προύπολογιστικού Συ¬ 
στήματος, που να εξασφαλίζει, αυτόματα, στη Διοίκηση 
του ΟΛΑ, καθώς και στους Υπεύθυνους των Μονάδων 
του Οργανισμού, τα αναγκαία στοιχεία διοίκησης και 
ελέγχου, τόσο των προς επίτευξη στόχων, όσο και των 
μέσων ή πόρων, που τίθενται στη διάθεσή τους, για την 
επίτευξη αυτών των στόχων. 

• Η τήρηση του αρχείου της Δ/νσης, καθώς και, εν γένει, 
της λειτουργικής εξυπηρέτησης και επικουρία της, στα 
θέματα της αρμοδιότητάς της. 

• Η μελέτη και ανασκόπηση της αγοράς. 

■ Η εκπόνηση ανάλυσης αγοράς και ανταγωνισμού, 
όποτε απαιτείται. 

• Η ενημέρωση του Διευθύνοντος Συμβούλου, και των 
διευθυντικών στελεχών σχετικά με την αναγκαιότητα 
ανάπτυξης νέων δραστηριοτήτων. 

■ Η παροχή συμβουλευτικών υπηρεσιών σχετικά με 
δυνατότητες ανάπτυξης των Πωλήσεων. 

• Η διαμόρφωση και εισήγησης σχεδίου προώθησης 
πωλήσεων των υπηρεσιών του ΟΛΑ. 

• Η προώθηση και πώληση υπηρεσιών σε υφιστάμε¬ 
νους και δυνητικούς πελάτες. 

• Η διερεύνηση των αναγκών εξυπηρέτησης των πε¬ 
λατών, καταγραφή των παρατηρήσεων και παραπόνων 
των πελατών. 

• Η αντιμετώπιση διαμαρτυριών και καταγγελιών των 
πελατών. 

• Η υποβολή προτάσεων διαμόρφωσης τιμολογιακής 
πολιτικής. 

• Η συστηματική και έγκαιρη συγκέντρωση των στα¬ 
τιστικών στοιχείων από τον ΟΛΑ και το εξωτερικό περι¬ 
βάλλον. Επιστημονική ανάλυση και μελέτη τους. Παροχή 
στατιστικών πληροφοριών προς τις λοιπές υπηρεσίες για 
την εξυπηρέτηση των αναγκών τους. 

• Η επεξεργασία προτάσεων για τη διαμόρφωση της 
στρατηγικής του ΟΛΑ σε σχέση με τον ανταγωνισμό και 
για τη σύναψη διεπιχειρησιακών συνεργασιών ή την κα¬ 
τάρτιση ειδικών συμφωνιών με στόχο την ενίσχυση της 
ανταγωνιστικής θέσης του Οργανισμού στην Ελληνική 
και τη διεθνή αγορά. 

• Η εξέταση των δυνατοτήτων ανάπτυξης νέων δρα¬ 
στηριοτήτων. 

■ Ανάθεση ερευνητικών μελετών αγοράς και μάρκε¬ 
τινγκ, σε σχέση με τις προσφερόμενες υπηρεσίες από 
τον Οργανισμό ή με υπηρεσίες υπό διερεύνηση για 
προσφορά. 

• Η έρευνα του τρόπου χρηματοδοτήσεων των επεν¬ 
δύσεων. 

• Η έρευνα της αγοράς σχετικά με τα προσφερόμενα 
προγράμματα επιμόρφωσης και εκπαίδευσης. 

• Η έρευνα της αγοράς για τη συλλογή πληροφοριών 
για νέους προμηθευτές, τιμές, διαθεσιμότητας υλικών, 
ανταλλακτικών, υπηρεσιών συντήρησης, χρόνους πα¬ 


ράδοσης κ.τ.λ., καθώς και η δημιουργία μητρώου προ¬ 
μηθευτών. 

• Η έρευνα της αγοράς για τη συλλογή πληροφοριών 
για νέους παρόχους υπηρεσιών, τιμές, διαθεσιμότητας 
υπηρεσιών και δημιουργία μητρώου παροχών. 

• Γενικά, η διεξαγωγή ερευνών και μετρήσεων, που 
αφορούν στις λειτουργίες και παρεχόμενες υπηρεσίες 
του ΟΛΑ και η συλλογή των απαραιτήτων στοιχείων, που 
θα βοηθήσουν στη βελτίωση και την ορθολογικότερη 
εκμετάλλευσή τους. 

Άρθρο 23 

Το άρθρο 23 αντικαθίσταται ως εξής: 

Άρθρο 23 

Δ/νση Τεχνικών Υπηρεσιών 

• Η Δ/νση Τεχνικών Υπηρεσιών συγκροτείται από τα 
εξής τμήματα: 

Ι.Ι.ΤμήμαΤεχνικών Υπηρεσιών 

1.2.Τμήμα Προμηθειών 

• Οι αρμοδιότητεςτηςΔιεύθυνσηςΤεχνικών Υπηρεσι¬ 
ών κατανέμονται μεταξύ των Τμημάτων της, όπως πιο 
κάτω: 

2.1. Στο Τμήμα Τεχνικών Υπηρεσιών 

• Η μελέτη και ο καθορισμός τεχνικών προδιαγραφών 
των οικοδομικών έργων και των οικοδομικών εργασιών 
συντήρησης, τροποποίησης, επέκτασης των εγκαταστά¬ 
σεων, κτλ. 

• Η εκπόνηση μελετών οικοδομικών έργων μέχρι και 
τη σύνταξη του προϋπολογισμού τους, με ίδια μέσα ή 
με ανάθεση σε τρίτους. 

• Η επίβλεψη της εκπόνησης μελετών οικοδομικών έρ¬ 
γων από τρίτους, σύμφωνα με την ισχύουσα νομοθεσία. 

• Η μελέτη και ο καθορισμός τεχνικών προδιαγραφών 
των Η/Μ έργων και των Η/Μ εργασιών συντήρησης, τρο¬ 
ποποίησης, επέκτασης των εγκαταστάσεων, 

• Η εκπόνηση μελετών Η/Μ έργων μέχρι και τη σύντα¬ 
ξη του προϋπολογισμού τους, με ίδια μέσα ή με ανάθεση 
σε τρίτους. 

• Η επίβλεψη της εκπόνησης μελετών Η/Μ έργων από 
τρίτους, σύμφωνα με την ισχύουσα νομοθεσία. 

• Η διαχείριση θεμάτων, που ανάγονται στην έκδοση 
οικοδομικών αδειών και αδειών λειτουργίας των εγκα¬ 
ταστάσεων του ΟΛΑ. 

■ Η σύνταξη των διακηρύξεων, των τεχνικών περι¬ 
γραφών, με βάση σχετικές μελέτες, καθώς και η τήρη¬ 
ση των διαδικασιών ανάθεσης εκπόνησης μελετών και 
εκτέλεσης έργων από τρίτους, για λογαριασμό του ΟΛΑ 
(δημοπρασίες, προώθηση στα αρμόδια όργανα για κα- 
τακύρωση, υπογραφή συμβάσεων, κτλ.). 

• Η διαχείριση, εν γένει, όλων των θεμάτων ανάθεσης 
μελετών και έργων. 

• Η ευθύνη για τη σχεδιαστική εξυπηρέτηση (σχέδια 
Πολιτικού Μηχανικού, Τοπογράφου, Αρχιτέκτονα, Μη¬ 
χανολόγου, Χημικού κτλ.) του συνόλου του ΟΛΑ, με τις 
οδηγίες της Δ/νσης. 

• Ο καθορισμός τεχνικών προδιαγραφών των έργων 
ανάπτυξης του ΟΛΑ, καθώς και των έργων λειτουργι¬ 
κής σημασίας (συντήρηση, τροποποίηση, επέκταση 

εγκαταστάσεων, κτλ.) και ο σχετικός προγραμματισμός 
εκτέλεσής τους. 

• Η ευθύνη της έκδοσης ή ανανέωσης των αδειών λει¬ 
τουργίας των εγκαταστάσεων του ΟΛΑ και η επικουρία 
στις εκτιμήσεις ζημιών σε κατασκευές ή εξοπλισμούς τρί¬ 
των, που προκλήθηκαν με υπαιτιότητα του Οργανισμού. 

■ Η ευθύνη οργάνωσης και τήρηση αρχείου των τε¬ 
χνικών σχεδίων. 

• Η τεχνική συνδρομή στο έργο των Επιτροπών Παρα¬ 
λαβής Α/Υ, η παράσταση στις παραλαβές των υλικών, η 
ανάπτυξη και εφαρμογή ή καθοδήγηση, για την εφαρ¬ 
μογή μεθόδων ελέγχου και ποιότητας των παραλαμβα- 
νομένων υλικών. 

• Η εισήγηση για τις ανάγκες σε οικοδομικά υλικά και 
εξοπλισμό του ΟΛΑ, σύμφωνα με το σχετικό πρόγραμμα. 

• Η τήρηση του αρχείου της Δ/νσης, καθώς και, εν γένει, 
της λειτουργικής εξυπηρέτησης και επικουρία της, στα 
θέματα της αρμοδιότητάς της. 

• Η ευθύνη για την οργάνωση και ο έλεγχος εφαρμογής 
των προβλεπομένων διαδικασιών εκτέλεσης των έργων 
του ΟΛΑ, με βάση την ισχύουσα νομοθεσία. 

• Η προκοστολόγηση των έργων, η σχετική εισήγηση, 
η σύνταξη περιοδικών πιστοποιήσεων, η εισήγηση και 
έγκριση σχετικών πληρωμών, η παρακολούθηση του 
κόστους των έργων, η ερμηνεία και ο έλεγχος των απο¬ 
κλίσεων, σε σχέση με το προϋπολογισθέν και εγκριθέν 
έργο και η σχετική εισήγηση ή λήψη μέτρων, για τυχόν 
διορθωτικές παρεμβάσεις. 

■ Η συστηματική παρακολούθηση της γενικής κατά¬ 
στασης του πάγιου και κινητού εξοπλισμού του ΟΛΑ και 
η επεξεργασία, πρωτογενώς, συλλεγομένων πληροφορι¬ 
ών, για τις ακολουθούμενες μεθόδους συντήρησής του, 
καθώς και των αποτελεσμάτων τους. 

• Ο συντονισμός, ο έλεγχος εφαρμογής προγραμματι- 
σθεισών ενεργειών, για την εκτέλεση έργων, καθώς και 
η επίβλεψη για την τήρηση των χρονικών και ποιοτικών 
προτύπων. 

• Η τήρηση των διαδικασιών επίβλεψης των οικοδομι¬ 
κών και συναφών (οδοποιία, κτλ.) έργων, που εκτελού- 
νται από τρίτους (πρωτόκολλο εγκατάστασης, επιμετρή¬ 
σεις, πιστοποιήσεις λογαριασμού, κτλ.). 

• Η τήρηση των διαδικασιών επίβλεψης των Η/Μ έρ¬ 
γων, που εκτελούνται από τρίτους (πρωτόκολλο εγκατά¬ 
στασης, επιμετρήσεις, πιστοποιήσεις λογαριασμού, κτλ.). 

■ Η μελέτη για τη βελτιστοποίηση των μεθόδων συ¬ 
ντήρησης, επισκευής, πρόβλεψης των αναλώσεων, κτλ. 

• Ο χειρισμός θεμάτων επίλυσης κάθε είδους τεχνικών, 
ηλεκτρολογικών και ηλεκτρονικών προβλημάτων του 
ΟΛΑ, καθώς και ζητημάτων μετατροπής στοιχείων πα¬ 
γίου εξοπλισμού της ή υιοθέτησης τρόπου επισκευής, ο 
οποίος αποσκοπεί στη βελτίωση του εξοπλισμού. 

• Η μέριμνα για την ανάπτυξη και συντήρηση συστή¬ 
ματος κωδικοποίησης ανταλλακτικών /υλικών (Α/Υ) του 
ΟΛΑ, καθώς και η άσκηση τεχνικής πολιτικής υποστή¬ 
ριξης των προμηθειών, μέσω αυτής της κωδικοποίησης 
Α/Υ. 

• Η σύνταξη προγραμμάτων συντήρησης και επισκευ¬ 
ών των έργων, καθώς και η συστηματική παρακολούθη¬ 
ση της χρονικής και οικονομικής εξέλιξηςτων υπό εκτέ¬ 


λεση έργων, εισηγούμενη τη λήψη κατάλληλων μέτρων, 
σε περίπτωση καθυστέρησης ή υπέρβασης. 

•Η μέριμνα γενικά, για τη συντήρηση και επισκευή των 
εγκαταστάσεων του ΟΛΑ. 

■ Ο χειρισμός θεμάτων συμβατότητας των λειτουρ¬ 
γιών του ΟΛΑ με τις απαιτήσεις για την προστασία του 
περιβάλλοντος. 

• Η μέριμνα για την εφαρμογή των σχετικών διατάξεων 
και των οδηγιών της Ευρωπαϊκής Ένωσης σχετικά με την 
προστασία του περιβάλλοντος. 

• Η μελέτη και επεξεργασία των αναγκών σε θέματα 
περιβαλλοντικής προστασίας της Λιμενικής Ζώνης και 
υποβολή σχετικών προτάσεων. 

• Η μέριμνα για τη σωστή ενημέρωση των εργαζομέ¬ 
νων για τα υπάρχοντα, αλλά και τα νέα μέτρα περιβαλ¬ 
λοντικής προστασίας. 

• Η μέριμνα για την προστασία και υγιεινή των εργα¬ 
ζομένων 

• Η μέριμνα για την εξασφάλιση υπηρεσιών Τεχνικού 
Ασφαλείας 

• Ο έλεγχος της τήρησης των περιβαλλοντικών όρων 
για την περισυλλογή, επεξεργασία, απομάκρυνση και 
τελική διάθεση των αποβλήτων και καταλοίπων πλοίων. 

• Η συνεργασία με Επιστημονικά Ιδρύματα, ειδικούς 
Φορείς και Οργανισμούς Λιμένων (εντός και εκτός Ελ¬ 
λάδος) για περιβαλλοντικά ζητήματα λιμένων. 

• Η, κατόπιν εγκρίσεως της Διοίκησης, παροχή υπηρε¬ 
σιών συμβούλου σε άλλους λιμένες ή λιμενικούς οργανι¬ 
σμούς για θέματα περιβαλλοντικής προστασίας. 

• Η έγκριση, ύστερα από συνεργασία με τις αρμόδιες 
Υπηρεσίες, για τις περιπτώσεις φορτοεκφόρτωσης και 
αποθήκευσης επικίνδυνων εμπορευμάτων, διασυνορι¬ 
ακές μεταφορές αποβλήτων, εισόδου έμφορτων πλοίων 
σε επισκευαστικές θέσεις και γενικά για την ορθή περι¬ 
βαλλοντικά αντιμετώπιση κάθε επικίνδυνου φορτίου στη 
Λιμενική Ζώνη του ΟΛΛ. 

• Η μέριμνα για την ανάπτυξη και εφαρμογή ολοκλη¬ 
ρωμένων συστημάτων περιβαλλοντικής διαχείρισης και 
προγραμμάτων παρακολούθησης περιβαλλοντικών πα¬ 
ραμέτρων στη Λιμενική Ζώνη του ΟΛΛ. 

2.2Τμήμα Προμηθειών 

• Ο σχεδιασμός της Διαχείρισης Αποθεμάτων, που θα 
εξασφαλίζουν τη διαρκή ύπαρξη στις αποθήκες του Ορ¬ 
γανισμού των αναγκαίων υλικών, με τους οικονομικότε¬ 
ρους όρους και σύμφωνα μετον Κανονισμό Προμηθειών 
του ΟΛΛ (ή, έως ότου αυτός εκδοθεί, σύμφωνα με τον 
Κανονισμό Προμηθειών Δημοσίου), καθώς και η διεύ¬ 
θυνση και ο έλεγχος της λειτουργίας του συστήματος 
αποθήκευσης, για την απρόσκοπτη λειτουργία του και τη 
διάθεση των υλικών αυτών, σύμφωνα με τις ανάγκες του. 

• Η διαμόρφωση του Ενιαίου Προγράμματος Προμη¬ 
θειών του ΟΛΛ, η εφαρμογή του, σύμφωνα με τις προ¬ 
διαγραφές και τον Κανονισμό Προμηθειών του (ή, έως 
ότου αυτός εκδοθεί, σύμφωνα με τον Κανονισμό Προ¬ 
μηθειών Δημοσίου), η κατάρτιση των όρων και τευχών 
δημοπράτησης και σύμβασης, η προκήρυξη και δημο¬ 
σίευση στον τύπο δημόσιων διαγωνισμών προμήθειας 
υλικών, η κατακύρωση των προμηθειών, σύμφωνα με τις 
προβλεπόμενες διαδικασίες, η αποστολή προσκλήσε¬ 
ων στους αναδόχους για την υπογραφή συμβάσεων και 

εγγράφων ανάθεσης παραγγελιών από κατακυρώσεις 
πρόχειρων ή δημόσιων διαγωνισμών, η συστηματική 
παρακολούθηση της εφαρμογής των όρων των σχετι¬ 
κών συμβάσεων, ο χειρισμός όλων των σχετικών με τις 
προμήθειες θεμάτων, προκαταβολών, δασμών, ασφα¬ 
λίστρων, απαλλαγών, εκτελωνισμού, συναλλαγματικών 
διαδικασιών, κτλ. 

• Η σύνταξη τεχνικών και συγκριτικών μελετών σκο¬ 
πιμότητας, σχετικές με τις προμήθειες του ΟΛΑ και την 
καταλληλότητα των προδιαγραφών τους. 

• Ο χειρισμός θεμάτων προμηθειών υλικού και παροχών 
υπηρεσιών από τρίτους, που περιλαμβάνονται ή όχι στο 
Ενιαίο Πρόγραμμα Προμηθειών, από το εξωτερικό ή το 
εσωτερικό, με δημόσιο διαγωνισμό ή απευθείας ανάθεση 
ή με πρόχειρους διαγωνισμούς ή με συλλογή προσφο¬ 
ρών, όπως προβλέπεται από τον Κανονισμό Προμηθειών 
του ΟΛΑ (ή, έως ότου αυτός εκδοθεί, όπως προβλέπεται 
από τον Κανονισμό Προμηθειών Δημοσίου), καθώς και 
της λήψης των σχετικών, κατά περίπτωση, εγκρίσεων, 
μέσα στο πλαίσιο των αποφάσεων της Διοίκησης. 

■ Η κατάρτιση των οικονομικών και λοιπών όρων των 
δημοπρατήσεων και συμβάσεων, σε συνεργασία με το 
τμήμα οικονομικών, η κατακύρωση των προμηθειών, 
σύμφωνα με τις προβλεπόμενες διαδικασίες, καθώς και 
η παρακολούθηση πιστής εφαρμογής των όρων των 
σχετικών συμβάσεων. 

• Η μέριμνα, σε συνεργασία με το τμήμα οικονομικών, 
για τη λογιστική παρακολούθηση, κατά ποσότητα και 
αξία των αποθεμάτων και η τήρηση της διαδικασίας κο¬ 
στολόγησης των εισαγομένων, στις αποθήκες, υλικών. 

■ Η παρακολούθηση και συγκριτική μελέτη του κό¬ 
στους εισαγωγής των υλικών στις αποθήκες, σε συνερ¬ 
γασία με το τμήμα οικονομικών. 

■ Η τήρηση των διαδικασιών κοστολόγησης των ει- 
σαγομένων, στις αποθήκες, υλικών (καινούριων, από 
επισκευή ή από ιδιοκατασκευή). 

• Ο προγραμματισμός και η φροντίδα προμήθειαςτων 
αναγκαίων, για τις μονάδες του ΟΛΑ, επίπλων, μηχανών 
και συσκευών γραφείου, γραφικής ύλης και κάθε λογής 
υπηρεσιακών εντύπων, υλικού, κτλ. 

• Η προεκτίμηση της δαπάνης, για συγκεκριμένα αιτού- 
μενα υλικά και η υπόδειξη των δυνατών προμηθευτών, 
καθώς και των προβλεπομένων, από τον Κανονισμό, 
διαδικασιών προμήθειας (Δημόσιος διαγωνισμός, Πρό¬ 
χειρος, κτλ). 

• Η φροντίδα για την παραλαβή των προμηθειών του 
ΟΛΑ, καθώς και για τη λήψη των κατάλληλων μέτρων 
διατήρησής τους, στις αποθήκες του, σε άριστη κατά¬ 
σταση. 

• Η μέριμνα, σε συνεργασία με το Τμήμα Οικονομικών, 
για το σχεδίασμά των περιοδικών και έκτακτων απο- 
γραφών των αποθηκών του ΟΛΑ και τον έλεγχο των 
σχετικών αποτελεσμάτων τους, καθώς και της ετήσιας 
τακτικής απογραφής. 

• Η μέριμνα, σε συνεργασία με το Τμήμα Οικονομικών, 
για έρευνα αγοράς, τη συνεχή διεύρυνση της γνώσης 
των πηγών διάθεσης των υλικών, που χρησιμοποιεί Ο 
Οργανισμός, τη συντήρηση Μητρώου Υλικών και Προ¬ 
μηθευτών, καθώς και την ανάπτυξη και εφαρμογή Συ¬ 
στήματος αξιολόγησης προμηθειών. 


• Ο έλεγχος και η προώθηση, προςτο τμήμα οικονομι¬ 
κών, των παραστατικών των διαφόρων δαπανών, καθώς 
και των σχετικών τιμολογίων, για την πληρωμή τους. 

• Η μέριμνα για τη συγκρότηση επιτροπών διενέργειας 
των Δημοσίων Διαγωνισμών και αξιολόγησης των σχε¬ 
τικών προσφορών, καθώς και επιτροπών παραλαβής 
υλικών, επιστροφής υλικών και πρόχειρων διαγωνισμών, 
στις ειδικές περιπτώσεις, όπου απαιτείται. 

• Η μέριμνα για την εκποίηση των άχρηστων υλικών 
του ΟΛΑ. 

Άρθρο 24 

Το άρθρο 24 αντικαθίσταται ως εξής: 

Άρθρο 24 

Γραμματεία Διευθύνσεων 

Οι αρμοδιότητες της Γραμματείας Διευθύνσεων είναι: 

1. Η τήρηση του Γενικού Πρωτοκόλλου του Ο.Λ.Λ.Α.Ε. 
με την πρωτοκόλληση της αλληλογραφίας όλων των Δ/ 
νσεων, ο χαρακτηρισμός της, καθώς και η διεκπεραίωσή 
της προς ενέργεια. 

2. Η τήρηση των διαδικασιών κεντρικής γραμματει¬ 
ακής υποστήριξης του ΟΛΑ, η τήρηση του γενικού αρ¬ 
χείου και η δακτυλογράφηση των εγγράφων όλων των 
Διευθύνσεων. 

Άρθρο 26 

Το άρθρο 26 αντικαθίσταται ως εξής: 

Άρθρο 26 

Γραμματεία Διοίκησης και Γραφείο Τύπου 

Οι αρμοδιότητες της Γραμματείας Διοίκησης και του 
Γραφείου Τ ύπου είναι: 

1. Η λειτουργική και γραμματειακή εξυπηρέτηση του 
Δ/ντος Συμβούλου του ΟΛΑ, με τη διεκπεραίωση της 
αλληλογραφίας του και τη διακίνηση των εγγράφων του, 
την τήρηση αρχείου του, με διαβάθμιση κατά τη σημα¬ 
σία των σχετικών εγγράφων, καθώς και τη ρύθμιση των 
ακροάσεων, συσκέψεων και των υπηρεσιακών σχέσεων 
και επαφών του με τους αρμόδιους υπηρεσιακούς πα¬ 
ράγοντες του Οργανισμού, αλλά και άλλων Υπηρεσιών, 
Οργανισμών, Υπουργείων, Τοπικών Αρχών, πελατών κτλ. 

2. Η λειτουργική και γραμματειακή εξυπηρέτηση των 
υπηρεσιακών συσκέψεων, ειδικών συνεδριάσεων συμ¬ 
βουλίων ή επιτροπών, στις οποίες συμμετέχει και μέλος 
της Διοίκησης. 

3. Η λειτουργική και γραμματειακή εξυπηρέτηση του 
Προέδρου και των μελών του Δ.Σ., με τη διεκπεραίωση 
της αλληλογραφίας τους και, γενικά, τη διακίνηση των 
εγγράφων τους, την τήρηση σχετικού αρχείου τους, με 
διαβάθμιση κατά τη σημασία των σχετικών εγγράφων, 
καθώς και τη ρύθμιση των ακροάσεων, συσκέψεων και, 
γενικά, των υπηρεσιακών σχέσεων και επαφών τους με 
τους αρμόδιους υπηρεσιακούς παράγοντες του Οργα¬ 
νισμού, αλλά και των άλλων Υπηρεσιών, Οργανισμών, 
Υπουργείων, Τοπικών Αρχών, πελατών, κτλ. 

4. Η μέριμνα για τη συγκέντρωση των, υπό συζήτηση, 
θεμάτων και η επιμέλεια για τη σύνταξη της ημερήσιας 
διάταξης των συνεδριάσεων του Δ.Σ., καθώς και η έγκαι¬ 
ρη ενημέρωση των μελών του και όσων υπηρεσιακών 

παραγόντων συμμετέχουν σε αυτή, κατά περίπτωση, με 
τη διανομή της ημερήσιας διάταξης και των αντιστοίχων 
εισηγήσεων. 

5. Η τήρηση πρακτικών των συνεδριάσεων και απο¬ 
φάσεων του Δ.Σ. και η κοινοποίησή τους στις αρμόδιες 
υπηρεσίες του ΟΛΑ, καθώς και σε κάθε ενδιαφερόμενο. 

6. Η αρμοδιότητα για την προετοιμασία και διεξαγω¬ 
γή των Γ.Σ. του Οργανισμού και την κοινοποίηση των 
σχετικών πρακτικών και αποφάσεών τους σε κάθε εν¬ 
διαφερόμενο. 

7. Η συνεχής ενημέρωση, επικοινωνία και δημιουρ¬ 
γική συνεργασία με τους πελάτες - χρήστες, καθώς και 
η προβολή του έργου του ΟΛΑ προς αυτούς, μέσω της 
υποστήριξης και προβολής διαφημιστικών μηνυμάτων. 

8. Η έντυπη ενημέρωση του προσφερομένου έργου 
εξυπηρέτησης των πελατών - χρηστών, καθώς και των 
παρεχομένων εξυπηρετήσεων της χερσαίας ζώνης λι¬ 
μένα του ΟΛΑ. 

9. Η συγκέντρωση τυχόν παραπόνων των πελατών - 
χρηστών και των συναλλασσομένων με τον Οργανισμό 
και η διερεύνησή τους, μέσα σε εύλογο χρονικό διάστη¬ 
μα, καθώς και η μέριμνα σύνταξης σχετικών απαντητι¬ 
κών επιστολών προς κάθε ενδιαφερόμενο. 

10. Η καλλιέργεια εποικοδομητικών σχέσεων με τους 
συναλλασσομένους με τον Οργανισμό και τους πολίτες, 
γενικότερα. 

11. Οι ανακοινώσεις Τύπου. 

12. Η συστηματική παρακολούθηση κάθε δημοσιεύ¬ 
ματος σχετικού με τον Οργανισμό και η σχετική ενημέ¬ 
ρωση του Προέδρου, του Δ/ντος Συμβούλου και των 
μελών του Δ.Σ., όπως και των αρμοδίων υπηρεσιακών 
παραγόντων, καθώς και η μέριμνα για τη σύνταξη των 
αντιστοίχων απαντήσεων ή ανακοινώσεων, σύμφωνα 
με τις οδηγίες τους. 

13. Η μέριμνα για τη ψυχαγωγία του προσωπικού του 
ΟΛΑ, καθώς και η διοργάνωση σχετικών εκδηλώσεων. 

Άρθρο 27 

Το άρθρο 27 καταργείται. 

Άρθρο 29 

Το άρθρο 29 αντικαθίσταται ως εξής: 

Άρθρο 29 

Οργανικές Θέσεις και Κατανομή - 

Προσόντα διορισμού. 

1. Οι οργανικές θέσεις του προσωπικού του Ο.Α.Α. 
ορίζονται σε τριάντα μία (31), και οι κατέχοντες τις εν 
λόγω οργανικές θέσεις διέπονται από σχέση εργασίας 
ιδιωτικού δικαίου αορίστου χρόνου. 

2. Οι οργανικές θέσειςτης προηγούμενης παραγράφου 
φαίνονται στον πιο κάτω πίνακα, με την επιφύλαξη, για 
την πλήρωσή τους, των όσων ορίζονται από το επόμενο 
άρθρο του παρόντος Κανονισμού. 


Οργανικές Θέσεις 


ΚΛΑΔΟΣ 

ΘΕΣΕΙΣ 

Διπλωματούχοι Μηχανικοί Π.Ε. 

3 

Πτυχιούχοι Μηχανικοί Τ.Ε. 

3 


Διοικητικοί - Οικονομικοί Π.Ε. 

7 

Διοικητικοί - Οικονομικοί Τ.Ε. 

4 

Νομικής Π.Ε. 

1 

Πληροφορικής Π.Ε. 

1 

Διοικητικοί Υπάλληλοι Π.Ε. 

1 

Διοικητικοί Υπάλληλοι Δ.Ε. 

5 

Τεχνικό Προσωπικό Δ.Ε. 

2 

Βοηθητικό Προσωπικό Υ.Ε. 

4 


3. Σε περίπτωση κατά την οποία με αποφάσεις του Δι¬ 
οικητικού Συμβουλίου, που εκδίδονται κάθε φορά σύμ¬ 
φωνα με όσα ορίζονται από την παράγραφο 5 του παρό¬ 
ντος άρθρου, θα οριζόταν αριθμός οργανικών θέσεων, 
σε κάποια ειδικότητα, μικρότερος αυτών που υπηρετούν 
στην ειδικότητα αυτή, οι πλεονάζοντες καταλαμβάνουν 
προσωρινές οργανικές θέσεις, που συνιστώνται αυτοδί¬ 
καια και καταργούνται, ως εξής: 

α) Με την περαιτέρω προαγωγή αυτών που τις κατέ¬ 
χουν, σε κενή οργανική θέση, 

β) Με κατάληψη των οργανικών θέσεων του ιδίου βαθ¬ 
μού, που κενώνονται κάθε φορά, 

γ) Με την έξοδο, με οποιονδήποτε τρόπο, από την 
Υπηρεσία αυτών που τις κατέχουν. 

4. Τυπικά προσόντα διορισμού στις ανωτέρω οργανι¬ 
κές θέσεις είναι τα προβλεπόμενα στο π.δ. 50/2001 «περί 
καθορισμού των προσόντων διορισμού σε θέσεις του 
ΔημοσίουΤομέα» (ΦΕΚ39 Α75.3.2001) και συμπληρωμα¬ 
τικά τα οριζόμενα με σχετική απόφαση του Διοικητικού 
Συμβουλίου, με την προκήρυξη κάθε θέσης. 

5. Ο καθορισμός του αριθμού των οργανικών θέσε¬ 
ων, κατ'ειδικότητες, γίνεται ανάλογα με τις υπηρεσιακές 
κάθε φορά ανάγκες, με απόφαση του Διευθύνοντος Συμ¬ 
βούλου και μέσα στον αριθμό οργανικών θέσεων, που 
ορίζεται από τον παρόντα Κανονισμό. 

6. Η αναλυτική στελέχωση όλων των Διευθύνσεων και 
η κατανομή των οργανικών θέσεων, καθώς και η κατα¬ 
νομή του προσωπικού στις Διευθύνσεις, τα Τμήματα 
και τις Ανεξάρτητες Υπηρεσίες, γίνεται με απόφαση του 
Διευθύνοντος Συμβούλου, ύστερα από εισήγηση των 
Διευθύνσεων. 

7. Στις συνιστώμενες με την παράγραφο 2 του παρό¬ 
ντος άρθρου θέσεις ιδιωτικού δικαίου αορίστου χρόνου 
κατατάσσεται το προσωπικό το οποίο κατά την ημερο¬ 
μηνία μετατροπής του Λιμενικού Ταμείου Λαυρίου από 
Ν.Π.Δ.Δ. σε Α.Ε. κατείχε θέσεις τακτικού προσωπικού ή 
προσωποπαγείς θέσεις ή θέσεις Ιδιωτικού Δικαίου Αο¬ 
ρίστου Χρόνου. 

Άρθρο 30 

Το Άρθρο 30 αντικαθίσταται ως εξής: 

Άρθρο 30 

Στελέχωση 

1 .Της Δ/νσης Διοικητικού και Οικονομικού προΐσταται 
υπάλληλος του κλάδου ΠΕ Διοικητικού - Οικονομικού 

2.Της Δ/νσης Λιμενικών Υπηρεσιών προΐσταται υπάλ¬ 
ληλος του κλάδου ΠΕ Μηχανικών ήΤΕ Μηχανικών ή Π.Ε. 
Διοικητικού - Οικονομικού. 

3. Της Δ/νσης Ανάπτυξης και Περιουσίας προΐσταται 
υπάλληλος του κλάδου ΠΕ Διοικητικού - Οικονομικού. 

4. Της Δ/νσης Τεχνικών Υπηρεσιών προΐσταται υπάλ¬ 
ληλος του κλάδου ΠΕ Μηχανικών. 

5. Των Τμημάτων της Δ/νσης Διοίκησης και Οικονο¬ 
μικών προΐστανται υπάλληλοι των παρακάτω κλάδων 
και ειδικοτήτων: 

α)ΤωνΤμημάτων Διοίκησης και Οικονομικών προΐστα- 
νται υπάλληλοι του κλάδου ΠΕ Διοικητικού - Οικονομι¬ 
κού ή Τ.Ε. Διοικητικού - Οικονομικού. 

β) ΤουΤμήματος Μηχανοργάνωσης προΐσταται υπάλ¬ 
ληλος του κλάδου ΠΕ Πληροφορικής 

6. ΤωνΤμημάτων της Δ/νσης Λιμενικών Υπηρεσιών προΐ- 
στανται υπάλληλοι των παρακάτω κλάδων και ειδικοτήτων: 

α) Των Τμημάτων Υπηρεσιών σε Σκάφη Αναψυχής, 
Επιβατικό και Εμπορικό Τομέα προΐσταται υπάλληλος 
του κλάδου ΠΕ Διοικητικού - Οικονομικού ή ΤΕ Διοικη¬ 
τικού - Οικονομικού 

β) Του Τμήματος Ασφαλείας Λιμενικών Εγκαταστάσε¬ 
ων προΐσταται υπάλληλος του κλάδου ΠΕ Διοικητικού - 
Οικονομικού ή ΤΕ Διοικητικού - Οικονομικού 


γ) Του Τμήματος Υποδοχής Καταλοίπων και Καθαρι- 
ότητος προΐστανται υπάλληλοι του κλάδου ΔΕ Διοικη¬ 
τικού. 

7. ΤωνΤμημάτων της Δ/νσης Ανάπτυξης και Περιου¬ 
σίας προΐστανται υπάλληλοι του κλάδου Π.Ε. Διοικητι¬ 
κού - Οικονομικού 

1. Των Τμημάτων της Δ/νσης Τεχνικών Υπηρεσιών 
προΐστανται υπάλληλοι των παρακάτω κλάδων και ει¬ 
δικοτήτων: 

α) Του Τμήματος Τεχνικών Υπηρεσιών προΐσταται 
υπάλληλος του κλάδου ΠΕ Μηχανικών ήΤΕ Μηχανικών 

β) ΤουΤμήματος Προμηθειών προΐσταται υπάλληλος 
του κλάδου ΠΕ Διοικητικού - Οικονομικού ή ΤΕ Διοικη¬ 
τικού - Οικονομικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαύριο, 25 Ιουλίου 2017 

Ο Πρόεδρος Δ.Σ. 

ΕΜΜΑΝΟΥΗΛ ΜΑΡΑΓΚΟΥΔΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 


























